NER ออกหุ้นกู้ 1.3 พันลบ.อายุ 2 ปี 6 เดือน ชูดบ. 5.85% เปิดขาย 5-8 เม.ย.นี้
NER ออกหุ้นกู้ 1.3 พันลบ.อายุ 2 ปี 6 เดือน ชูดบ. 5.85% เปิดขาย 5-8 เม.ย.นี้
30 มี.ค. 2564

บริษัท นอร์ทอีส รับเบอร์ จำกัด (มหาชน) หรือ NER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 1,300 ล้านบาท อายุ 2 ปี 6 เดือน ครบกำหนดไถ่ถอนปี 2566 มีอัตราดอกเบี้ยคงที่ร้อยละ 5.85 ต่อปี ชำระดอกเบี้ยทุก 3 เดือนตลอดอายุหุ้นกุ้
โดยบริษัทจะเสนอขายหุ้นกู้ให้แก่ผุ้ลงทุนสถาบันและ/หรือ ผุ้ลงทุนรายใหญ่ ระหว่างวันที่ 5 และ 7-8 เม.ย.64 ผู้จัดการการจัดจำหน่ายหุ้นกู้ ได้แก่ บล.โนมูระ พัฒนสิน บล.เอเซีย พลัส บล.เคทีบีเอสที บล.ฟิลลิป (ประเทศไทย) บล.เมอร์ชั่น พาร์ทเนอร์ และ บล.ยูโอบี เคย์เฮียน (ประเทศไทย) โดยมี บริษัท แอสเซท โปร แมเนจเม้นท์ เป็นที่ปรึกษาทางการเงิน
บริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ “BB+” แนวโน้มอันดับเครดิต Stable เมื่อ 14 ก.ย.63
ทั้งนี้ บริษัทจะนำเงินที่ได้รับจากการเสนอขายหุ้นกู้ครั้งนี้ เพื่อใช้เป็นเงินทุนหมุนเวียนในการซื้อวัตถุดิบและสตีอคสินค้าคงเหลือของบริษัท สำหรับสินค้าประเภทยางแผ่นรมควัน ยางแท่ง ยางผสม และยางผสมอัดแท่ง เพื่อรองรับการขยายกำลังการผลิตของบริษัทภายใต้การดำเนินงานในโรงงานแห่งที่ 1 และโรงงานแห่งที่ 2 ของบริษัท